El Mario Monreal acull la representació “El verí del teatre”
08 d’agost 2017

El dimecres 9 d'agost, a les 20:30 hores, tindrà lloc la representació teatral _El verí del teatre_ en el Centre Cultural Mario Monreal. L'espectacle, amb un preu de 7 euros, forma part de la programació del festival Sagunt a Escena i s'emmarca en la secció Off Romà. L'obra és en valencià.

La representació teatral, dirigida per Joan Peris, és una versió de l'obra més traduïda i editada del dramaturg valencià Rodolf Sirera. Es tracta d'un _thiller_ psicològic que va ser escrit originalment per a dos actors, però en este muntatge està interpretat per dues reconegudes actrius valencianes, Pilar Almeria i Cristina García.

En _El verí del teatr_e, Rodolf Sirera reflexiona sobre l'art i la vida, la ficció i la veritat, la llibertat de l'artista o la seua submissió al poder. La trama discorre en el París de finals del segle XVIII, on Gabrielle de Beaumont, actriu de moda, és convidada per una marquesa al seu palau. Prompte comprovarà que tot és un parany per a sotmetre-la a un cruel experiment.​

![](/media/pxxldvrd/89c_elveri.jpeg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-mario-monreal-acull-la-representacio-el-veri-del-teatre/ "Facebook")
*   [](http://twitter.com/share?url=https://aytosagunto.es/va/actualitat/el-mario-monreal-acull-la-representacio-el-veri-del-teatre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mario-monreal-acull-la-representacio-el-veri-del-teatre/ "Linked In")
*   [](mailto:?body=https://aytosagunto.es/va/actualitat/el-mario-monreal-acull-la-representacio-el-veri-del-teatre/)